cyanic-selkie/wikianc huggingface dataset:
अलिसिया कीज़
2009–वर्तमान: स्वतंत्रता के कारक और विवाह
अगले महीने, अमेरिकी कवि, लेखक और प्रकाशकों ने कीज़ को गोल्डन नोट अवार्ड, जो "जिन्होंने संगीत के क्षेत्र में विशेष ख्याति प्राप्त की है " कलाकारों का पुरस्कार है, दिया गया। उन्होंने स्पैनिश रिकॉर्डिंग कलाकार अलेजान्द्रो सैन्ज के साथ "लुकिंग फॉर पैराडाइज़(Looking for Paradise)" के लिए अनुबंध किया, जो लैटिन संगीत चार्ट में विशेष स्थान पर रहा। कीज़ ने अपनी चौथी स्टूडियो एलबम, द एलीमेंट ऑफ फ्रीडम (The Element of Freedom), को दिसंबर 2009 में रिलीज़ किया। यह बिलबोर्ड 200 पर दूसरे स्थान पर रही जिसकी लगभग 417,000 प्रतियां एक सप्ताह के भीतर बेची गईं। अपनी एलबम के प्रमोशन अभियान के रूप में उन्होंने कैयमैन आइलैंड जाज़ फेस्टिवल में 5 दिसम्बर को अपना प्रदर्शन किया, जो तीन दिवसीय उत्सव की तीसरी रात थी जिसका प्रसारण ब्लैक इंटरटेन्मेंट टेलीविज़न (Black Entertainment Television) (बीएटी) पर किया गया। यह एकल एलबम, "डस नॉट मीन एनीथिंग (Doesn't Mean Anything)", बिलबोर्ड हॉट पर 60वें नंबर पर रही। बिलबोर्ड पत्रिका के अनुसार कीज़ 2000–2009 के दशक की शीर्ष आरएंडडी रिकॉर्डिंग कलाकार बन गईं और इस दशक के कलाकारों में उनका स्थान पांचवा रहा, जबकि उनका गाना, "नं वन (No One)", दशक की संगीत पत्रिका में छटे स्थान पर रहा।  यूनाइटेड किंगडम में, द एलीमेंट ऑफ फ्रीडम (The Element of Freedom) यूके एलबम चार्ट पर शीर्ष स्थान पर रहने वाली पहली एलबम बनी।
मई 2010 में कीज़ और स्विज़ बीट्ज़ के एक प्रतिनिधि ने इस बात की पुष्टि की कि उन्हें जल्दी ही बच्चा होने वाला है। फीफा वर्ल्ड कप 2010 के दौरान उन्होंने शादी कर ली और अजन्में बच्चे के पैदा होने के उत्सव के रूप में जुलु में एक जश्न किया, जिसमें दक्षिणी अफ्रीका के इलोवो ने भाग लिया। कीज़ और स्विज़ बीट्ज़ ने 31 जुलाई 2010 को क्रॉर्सिका के फ्रेंच आइलैंड पर अपनी शादी समारोह रखा। हालांकि अमरीका में शादी को कानूनी रूप देने के लिए नागरिक समारोह आवश्यक है।
संगीत शैली
एक कुशल पियानो वादक के रूप में कीज़ ने अपने अधिकांश गानों में पियानों को शामिल किया और अक्सर प्यार, दिल टूटने और महिला सशक्तिकरण के बारे में लिखा. उन्होंने विभिन्न संगीतकारों को अपने प्रेरणास्रोत मान जैसे प्रिंस, निना सिमोने, बारबरा स्ट्रेसलैंड, मार्विन गाये, क्विन्सी जोन्स, डोनी हैथवे और स्टीव वंडर. कीज़ की शैली गॉस्पेल और विंटेज संगीत आत्मा से संबंधित है, जिससे बास और ड्रम की ताल के साथ बजाया जाता है। उन्होंने विशेषकर अपने संगीत में शास्त्रीय पियानों को आरएंडडी, सॉल एवं जॉज को अपने संगीत में स्थान दिया है। उन्होंने प्रयोग के तौर पर अपने अन्य गानों में पॉप और रॉक को अपनी तीसरी एलबम एज़ आई एम (As I Am) में स्थान दिया है, इसी क्रम को जारी रखते हुए उन्होंने अपनी चौथी एलबम द एलीमेंट ऑफ फ्रीडम (The Element of Freedom) में 1980 और 1990 दशकों के नियो सॉल का समायोजन किया है।  पैट्रिक ह्यूजेनिन न्यूयॉर्क डेली न्यूज़ (New York Daily News) ने कहा है कि पियानो रिफ्स के समायोजन ने उनकी सफलता को चार चांद लगा दिए हैं। जेट पत्रिका (Jet magazine) का कहना है कि "पियानो महारत, शब्दों और सुरीली आवाज़" ने अपने प्रशंसकों को मंत्रमुग्ध कर दिया है। द इन्डिपेंडेंट (The Independent) ने बताया है कि उनके संगीत में "हिप-हॉप बैकबीट के साथ क्रालिंग ब्लूज़", उनके गीत "दिल को छू जाते हैं". ब्लैंडर पत्रिका "मिलेनियम की पहली नई पॉप कलाकार जिसने संगीत को बदल दिया" के रूप में उन्हें दर्शाया है।
कीज़ की संगीत श्रेणी एक कॉन्ट्राल्टो की रही है, जिन्होंन ती ऑक्टेव को स्थान दिया है। जिन्हें "प्रिन्सेस ऑफ सोल (Princess of Soul)", के रूप में, कीज़ ने बहुत ही मज़बूत, नूतन और बेचैन कर देने वाली आवाज़ प्रदान की है; दूसरे लोगों को लगता है कि उनकी आवाज़ समय समय पर "भावुकता से भरी" होती है और वह अपनी आवाज़ को प्राकृतिक रूप में ढाल लेती हैं।  कीज़ को कम गहराई न होने के कारण आलोचनाओं का सामना भी करना पड़ता है इस कारण से उनकी क्षमताओं को कुछ हद तक सीमित भी कहा जाता है। उनके गीत जेनरिक, क्लिंच कहलाते हैं और उनके गीत आम लोगों के इर्द-गिर्द घूमते हैं।  शिकागो ट्रिब्यून के ग्रेग नोट को लगा कि वह "किसी विशेष प्रकार की कला पर ध्यान देने की बजाय बहुस्वरूपी गानों पर अधिक ध्यान देती हैं". इसके विपरीत, ब्लैंडर पत्रिका के जॉन पैयरलेस का कहना है कि उनके गीतों की संगीतीय बनावट उनकी संगीत कमज़ोरी को पूरा कर देती है जबकि द विलेज वाइस (The Village Voice) के ग्रिगोरी स्टीफन टैट कीज़ के गीतों की तुलना 1970 के दशक के लेख और प्रोडक्शन से करते हैं।
लोकोपकार
कीज़ कीप ए चाल्ड एलाइव, एक गैर-लाभकारी संस्थान जो अफ्रीका में एचआईवी और एड्स ग्रस्त परिवारों को दवाइयां उपलब्ध कराता है, की सह-संस्थापक और ग्लोबल एमबेस्डर हैं। कीज़ और U2 वरीयता प्राप्त गायक बोनो ने विश्व एड्स दिवस 2005 की पहचान में पीटर गैबलियल और केट बुश के "डोन्ट गिव अप (Don't Give Up)" रिकॉर्ड किया। कीज़ और बोनो के गीत के संस्करण को दान की प्रकृति को दर्शाने की दृष्टि से " डोन्ट गिव अप (Don't Give Up) (अफ्रीका)" दोबारा नाम दिया गया। वह अफ्रीकी देश जैसे उगान्डा, केन्या और दक्षिणी अफ्रीका एड्स द्वारा प्रभावित बच्चों की देखभाल को बढ़ावा देने के लिए गईं।   उनकी अफ्रीका यात्रा को एलिसिया इन अफ्रीका (Alicia in Africa) में निहित किया गया: जरनी टू द मदलैंड (Journey to the Motherland) अप्रैल 2008 में उपलब्ध थी।
कीज़ ने फ्रम द ग्राउंड अप, एक गैर-लाभकारी संस्थान जो एड्स से प्रभावित बच्चों और किशोरों को वज़ीफा/छात्रवृत्ति प्रदान करता है, को भी दान दिया। उन्होंने अफ्रीका की गरीबी के प्रति लोगों को जागरूक बनाने के लिए दुनिया भर में 8 लाइव कॉन्सर्ट फिलेन्डेल्फिया, पेन्सिलवेनिया में लाइव G8 के नेताओं पर दबाव बनाने के लिए अपना कार्यक्रम किया। 2005 में, कीज़ ने दो लाभकारी कार्यक्रमों ReAct Now: Music & Relief और Shelter from the Storm: A Concert for the Gulf Coast कार्यक्रम किए जिससे हरीकेन कैटरीना द्वारा प्रभावित लोगों के लिए धन इक्टठा किया गया।  जुलाई 2007 में, कीज़ और कैथ अरबन ने ईस्ट रदरफोर्ड, न्यू जर्सी, अमरीका के बड़े स्टेडियमों में द रोलिंग स्टोन्स 1969 गीत "जिमे शेल्टर" कार्यक्रम का आयोजन किया जिसमें लाइव अर्थ कॉन्सर्ट शामिल है।
कीज़ ने 11 सितंबर के हमले [320] टेलीविज़नAmerica: A Tribute to Heroes कॉन्सर्ट पर डोनी हैथवेज़ के 1973 का गीत "समडे वी विल ऑल बी फ्री (Someday We'll All Be Free)" को गाया. उन्होंने नॉवेल शांति पुरस्कार में भी भाग लिया जिसे 11 दिसम्बर 2007 को ओस्लो स्पैक्ट्रम, नॉर्वे में हुआ था जिसमें उनके साथ साथ अन्य कलाकारों ने भी भाग लिया। उन्होंने गणराज्य राष्ट्रपति पद के उम्मीदवार बराक ओबामा के लिए भी थीम गीत रिकॉर्ड किया था। उन्होंने जॉस स्टोन और जे-जैड़ के साथ मिलकर कार्य किया, जिसे ओबामा के प्रचार के दौरान बजाया गया। उसके कार्यों के लिए, कीज़ को ह्यूमेनीटेरियन अवार्ड द्वारा 2009 बीईटी पुरस्कार से सम्मानित किया गया। कीज़ ने "प्रील्यूड टू एक किस (Prelude to a Kiss)" गीत गाया जिसका नाम बदलकर 2010 के हेती भूकम्प की प्रतिक्रिया में "[329]" के लिए उनकी 2007 की एलबम एज़ आई एम (As I Am) Hope for Haiti Now: A Global Benefit for Earthquake Relief रखा गया।
शिखर
संस्कृत में शिखर का शाब्दिक अर्थ 'पर्वत की चोटी' है किन्तु भारतीय वास्तुशास्त्र में उत्तर भारतीय मंदिरों के गर्भगृह के ऊपर पिरामिड आकार की संरचना को शिखर कहते हैं। दक्षिण भारत में इसी को 'विमानम्' कहते हैं।
हिन्गुआ संक्षेप में लिख
हिन्गुआ संक्षेप में लिख में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
बदनौर
बदनौर, राजस्थान के ब्यावर जिले का एक नगर है। यह तहसील मुख्यालय है।
किले का नाम यहाँ के परमार शासक 'बदना' के साथ जुड़ा हुआ है। इन्होंने 845 ईस्वी में बदनापुर की स्थापना की थी जो बाद में जाकर बदनोर कहलाया। वही यहाँ से खुदाई में प्राप्त 1439 ई के एक शिलालेख से यह ज्ञात होता है कि इसे 'वर्धनपुर' भी कहा जाता था। हम्मीर रासो में भी बदनोर किले के बारे मे वर्णन मिलता है। किले में स्थित चार भुजा मन्दिर के शिलालेख से ज्ञात होता है कि बदनोर किले का निर्माण 1584 में किया गया था। किले में कई मन्दिर एवं धार्मिक स्थित है जिनमें द्वारकाधीश मन्दिर, मैया सीता मन्दिर, गोपाल मंदिर तथा किले से 2 किलोमीटर दूर स्थित कुशला माता मन्दिर प्रमुखतया हैं.
भरत (अभिनेता)
भरत श्रीनिवासन (जन्म 21 जुलाई 1983) एक भारतीय अभिनेता हैं, जो मुख्य रूप से तमिल सिनेमा में काम करते हैं। उन्होंने तमिल के साथ मलयालम, हिंदी और तेलुगू फिल्मों फिल्मों में भी अभिनय किया है।
उन्होंने अपने अभिनय की शुरुआत 2003 में एस. शंकर की बॉयज़ फिल्म से की। इसके बाद, वह जयराज द्वारा निर्देशित मलयालम फिल्म 4 द पीपल (2004) में दिखाई दिए, जो केरल की एक सफल फिल्म थी। फिर, उन्होंने चेल्लामे (2004) में नकारात्मक किरदार निभाया।
भारत को तमिल फिल्म काधल (2004) में मुख्य भूमिका निभाने के साथ सफलता मिली। उनकी कुछ अन्य उल्लेखनीय फिल्मों में पटियाल (2006), एम मगन (2006), वेइल (2006), पझानी (2008), कंडेन कधलाई (2009), वानम (2011), एंथु एंथु एंथु (2013) और कालिदास (2019) शामिल हैं।
प्रारंभिक और व्यक्तिगत जीवन
भरत का जन्म 21 जुलाई 1983 को त्रिची, तमिलनाडु, भारत में हुआ था। वह पेशे से एक प्रशिक्षित नृतक हैं। वह 11 साल की उम्र में स्विंगर्स इंटरनेशनल डांस क्लब में शामिल हो गए थे। उन्होंने अपनी स्कूली शिक्षा डीएवी सीनियर सेकेंडरी स्कूल से प्राप्त की। भरत एक फुटबॉल प्रशंसक भी हैं। उनकी एक छोटी बहन प्रीति है। भरत की मातृभाषा तमिल है।
उन्होंने 9 सितंबर 2013 को दुबई की एक दंत चिकित्सक जेशली से चेन्नई में शादी की। उनके जुड़वां लड़के हैं जिनका जन्म अगस्त 2018 में हुआ था।
रेनिमकुलपल्लॆ (अनंतपुर)
रेनिमकुलपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
गडकोट, थराली तहसील
गडकोट, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
पर्यूषण पर्व
पर्यूषण पर्व, जैन समाज का एक महत्वपूर्ण पर्व है। जैन धर्मावलंबी भाद्रपद मास में पर्यूषण पर्व मनाते हैं। श्वेताम्बर संप्रदाय के पर्यूषण 8 दिन चलते हैं। 8 वें दिन जैन धर्म के लोगों का महत्वपूर्ण त्यौहार संवत्सरी महापर्व मनाया जाता है। इस दिन यथा शक्ति उपवास रखा जाता है। पर्यूषण पर्व की समाप्ति पर क्षमायाचना पर्व मनाया जाता है। उसके बाद दिगंबर संप्रदाय वाले 10 दिन तक पर्यूषण मनाते हैं जिसे वो 'दशलक्षण धर्म' के नाम से संबोधित करते हैं।
जैन धर्म के दस लक्षण इस प्रकार है:-
1) उत्तम क्षमा, 2) उत्तम मार्दव, 3) उत्तम आर्जव, 4) उत्तम शौच, 5) उत्तम सत्य, 6) उत्तम संयम, 7) उत्तम तप, 8) उत्तम त्याग, 9) उत्तम अकिंचन्य, 10) उत्तम ब्रहमचर्य।
कहते हैं जो इन दस लक्षणों का अच्छी तरह से पालन कर ले उसे इस संसार से मुक्ति मिल सकती है। पर सांसारिक जीवन का निर्वाह करने में हर समय इन नियमों का पालन करना मुश्किल हो जाता है और बहुत शुभ और अशुभ कर्मों का बन्ध हो जाता है। इन कर्मो का प्रक्षालन करने के लिए श्रावक उत्तम क्षमा आदि धर्मों का पालन करते है।
इन दस लक्षणों का पालन करने हेतु जैन धर्म में साल में तीन बार दशलक्षण पर्व मनाया जाता है। भाद्रपद महीने में आने वाले दशलक्षण पर्व को लोगों द्वारा ज्यादा धूमधाम से मनाया जाता है। इन दस दिनों में श्रावक अपनी शक्ति अनुसार व्रत-उपवास आदि करते है। ज्यादा से ज्यादा समय भगवन की पूजा-अर्चना में व्यतीत किया जाता है।
दशलक्षण धर्म
जैन ग्रन्थ, तत्त्वार्थ सूत्र में १० धर्मों का वर्णन है। यह १० धर्म है:
दशलक्षण पर्व पर इन दस धर्मों को धारण किया जाता है।
उत्तम क्षमा
''॥ मिच्छामि दुक्कडं ॥ ''॥ सबको क्षमा सबसे क्षमा ॥
उत्तम मार्दव
यह सब चीजें नाशवंत है यह सब चीजें एक दिन आप को छोड़ देंगी या फिर आपको एक दिन जबरन इन चीजों को छोड़ना ही पड़ेगा ॥ नाशवंत चीजों के पीछे भागने से बेहतर है कि अभिमान और परिग्रह सब बुरे कर्मों में बढ़ोतरी करते है जिनको छोड़ा जाये और सब से विनम्र भाव से पेश आए सब जीवों के प्रति मैत्री भाव रखें क्योंकि सभी जीवों को जीवन जीने का अधिकार है ॥
उत्तम आर्जव
आत्मा ज्ञान, खुशी, प्रयास, विश्वास जैसे असंख्य गुणों से सिंचित है उस में इतनी ताकत है कि केवल ज्ञान को प्राप्त कर सके॥ उत्तम आर्जव धर्म हमें सिखाता है कि मोह-माया, बुरे कर्म सब छोड़ छाड़ कर सरल स्वभाव के साथ परम आनंद मोक्ष प्राप्त कर सकते हैं ॥
उत्तम शौच
उत्तम शौच धर्म हमें यही सिखाता है कि शुद्ध मन से जितना मिला है उसी में खुश रहो परमात्मा का हमेशा आभार मानों और अपनी आत्मा को शुद्ध बनाकर ही परम आनंद मोक्ष को प्राप्त करना संभव है ॥
उत्तम संयम
पसंद, नापसंद ग़ुस्से का त्याग करना। इन सब से छुटकारा तब ही मुमकिन है जब हम अपनी आत्मा को इन सब प्रलोभनों से मुक्त करें और स्थिर मन के साथ संयम रखें ॥ इसी राह पर चलते परम आनंद मोक्ष की प्राप्ति मुमकिन है ॥
उत्तम तप
हमारे तीर्थंकरों जैसी तप साधना करना इस काल में प्राय नहीं है पर हम भी ऐसी ही भावना रखते है और पर्यूषण पर्व के 10 दिनों के दौरान उपवास (बिना खाए बिना पिए), ऐकाशन (एकबार खाना-पानी) करतें है और परम आनंद मोक्ष को प्राप्त करने की राह पर चलने का प्रयत्न करते हैं ॥
उत्तम त्याग
त्यागने की भावना जैन धर्म में सबसे अधिक है क्योंकि जैन संत केवल घरबार ही नहीं यहां तक कि अपने कपड़े भी त्याग देता है और पूरा जीवन दिगंबर मुद्रा धारण करके व्यतीत करता है ॥ इंसान की शक्ति इससे नहीं परखी जाती कि उसके पास कितनी धन दौलत है बल्कि इससे परखी जाती है कि उसने कितना छोड़ा, कितना त्याग किया है !
उत्तम ब्रह्मचर्य
जैसे जमीन पर सोना न कि गद्दे तकियों पर, जरुरत से ज्यादा किसी वस्तु का उपयोग न करना, व्यय, मोह, वासना ना रखते सादगी से जीवन व्यतित करना ॥ कोई भी संत ईसका पालन करते है और विशेषकर जैनसंत शरीर, जुबान और दिमाग से सबसे ज्यादा इसका ही पालन करते हैं ॥
इस दिन शाम को प्रतिक्रमण करते हुए पूरे साल मे किये गए पाप और कटू वचन से किसी के दिल को जानते और अनजाने ठेस पहुंची हो तो क्षमा याचना करते है ॥ एक दूसरे को क्षमा करते है और एक दूसरे से क्षमा माँगते है और हाथ जोड कर गले मिलकर मिच्छामी दूक्कडम करते है॥
उद्देश्य
पर्यूषण या दशलक्षण पर्व मनाने का मूल उद्देश्य आत्मा को शुद्ध बनाने के लिए आवश्यक उपक्रमों पर ध्यान केंद्रित करना होता है। पर्यावरण का शोधन इसके लिए वांछनीय माना जाता है। आत्मा को पर्यावरण के प्रति तटस्थ या वीतराग बनाए बिना शुद्ध स्वरूप प्रदान करना संभव नहीं है। इस दृष्टि से'कल्पसूत्र' या तत्वार्थ सूत्र का वाचन और विवेचन किया जाता है और संत-मुनियों और विद्वानों के सान्निध्य में स्वाध्याय किया जाता है।
पूजा, अर्चना, आरती, समागम, त्याग, तपस्या, उपवास में अधिक से अधिक समय व्यतीत किया जाता है और दैनिक व्यावसायिक तथा सावद्य क्रियाओं से दूर रहने का प्रयास किया जाता है। संयम और विवेक का प्रयोग करने का अभ्यास चलता रहता है।
समारोह
मंदिर, उपाश्रय, स्थानक तथा समवशरण परिसर में अधिकतम समय तक रहना जरूरी माना जाता है। वैसे तो पर्यूषण पर्व दीपावली व क्रिसमस की तरह उल्लास-आनंद के त्योहार नहीं हैं। फिर भी उनका प्रभाव पूरे समाज में दिखाई देता है। उपवास, बेला, तेला, अठ्ठाई, मासखमण जैसी लंबी बिनाकुछ खाए, बिना कुछ पिए, निर्जला तपस्या करने वाले हजारों लोग सराहना प्राप्त करते हैं। भारत के अलावा ब्रिटेन, अमेरिका, कनाडा, ऑस्ट्रेलिया, जापान, जर्मनी व अन्य अनेक देशों में भी पर्यूषण पर्व धूमधाम से मनाए जाते हैं।
मगर पर्यूषण पर्व पर क्षमत्क्षमापना या क्षमावाणी का कार्यक्रम ऐसा है जिससे जैनेतर जनता को काफी प्रेरणा मिलती है। इसे सामूहिक रूप से विश्व-मैत्री दिवस के रूप में मनाया जा सकता है। पर्यूषण पर्व के समापन पर इसे मनाया जाता है। गणेश चतुर्थी या ऋषि पंचमी को संवत्सरी पर्व मनाया जाता है।
उस दिन लोग उपवास रखते हैं और स्वयं के पापों की आलोचना करते हुए भविष्य में उनसे बचने की प्रतिज्ञा करते हैं। इसके साथ ही वे चौरासी लाख योनियों में विचरण कर रहे, समस्त जीवों से क्षमा माँगते हुए यह सूचित करते हैं कि उनका किसी से कोई बैर नहीं है।
संकल्प
परोक्ष रूप से वे यह संकल्प करते हैं कि वे पर्यावरण में कोई हस्तक्षेप नहीं करेंगे। मन, वचन और काया से जानते या अजानते वे किसी भी हिंसा की गतिविधि में भाग न तो स्वयं लेंगे, न दूसरों को लेने को कहेंगे और न लेने वालों का अनुमोदन करेंगे। यह आश्वासन देने के लिए कि उनका किसी से कोई बैर नहीं है, वे यह भी घोषित करते हैं कि उन्होंने विश्व के समस्त जीवों को क्षमा कर दिया है और उन जीवों को क्षमा माँगने वाले से डरने की जरूरत नहीं है।
खामेमि सव्वे जीवा, सव्वे जीवा खमंतु मे। मित्तिमे सव्व भुएस्‌ वैरं ममझं न केणई। यह वाक्य परंपरागत जरूर है, मगर विशेष आशय रखता है। इसके अनुसार क्षमा माँगने से ज्यादा जरूरी क्षमा करना है।
फास्ट एंड फ्यूरियस
फास्ट एंड फ्यूरियस (जिसे अधिकांश अंतरराष्ट्रीय बाजारों में द फास्ट एंड द फ्यूरियस 4 से भी जाना जाता है), फास्ट एंड फ्यूरियस फिल्म श्रृंखला की चौथी कड़ी है (क्रमानुसार, तीसरी कड़ी '2 फास्ट 2 फ्यूरियस' फिल्म के बाद आई थी). फिल्म 3 अप्रैल 2009 को जारी की गई। इस फिल्म का कथानक भी श्रृंखला की मूल फिल्म से ही जुड़ा हुआ है जिसके विन डीज़ल, पॉल वॉकर, मिशेल रोड्रिग्स, तथा जोर्डाना ब्रियुस्टर ने अपनी भूमिकाओं को फिर से निभाया है। इस फिल्म का निर्देशन जस्टिन लिन द्वारा किया गया है जिन्होंने श्रृंखला की तीसरी कड़ी द फास्ट एंड द फ्यूरियस: टोक्यो ड्रिफ्ट का निर्देशन भी किया था और फास्ट फाइव का निर्देशन भी उन्ही के द्वारा किये जाने की उम्मीद है। यह फिल्म श्रृंखला की पहली फिल्म है जिसमें विदेशी कारों की बजाय अमेरिका निर्मित शक्तिशाली कारों पर अधिक जोर दिया गया है।
कथानक
डॉमिनिक टोरेटो और उसके नए दल के सदस्य डोमिनिकन गणराज्य में इंधन के टैंकरों का अपहरण करते हैं। दल में लेटी, टेगो, डॉन उमर और हान ल्यू शामिल हैं। एक चोरी के बाद डोमिनिक को लगता है कि मामला काफी गरमा गया है और वह लेटी से कहीं और जाने के लिए कहता है। पनामा सिटी में टोरेटो की बहन मीया उसे एक फोन करती है। वह उसे बताती है कि लेटी की हत्या हो गयी है। डॉम (डॉमिनिक) लॉस एंजिल्स आता है और लेटी की दुर्घटनाग्रस्त कार का निरीक्षण करता है जिसमे उसे नाईट्रोमीथेन के निशान मिलते हैं। डॉम उसके बाद नाईट्रोमीथेन का इस्तेमाल करने वाले एकमात्र मकेनिक के पास जाता है और उसे धमका कर उस इंधन को मंगाने वाले डेविड पार्क का नाम हासिल कर लेता है।
इस बीच, एफबीआई एजेंट ब्रायन ओ'कॉनर आर्टूरो ब्रागा नामक एक ड्रग डीलर को पकड़ने की कोशिश कर रहा है। उसकी खोज उसे डेविड पार्क तक ले जाती है। डॉम पार्क के अपार्टमेंट में पहले आता है और उसे पैर से पकड़कर खिड़की से उल्टा लटकाने के बाद छोड़ देता है। ब्रायन भी पार्क के घर की तरफ जा रहा होता है और उसे बचा लेता है और पार्क एफबीआई का नया मुखबिर बन जाता है। पार्क ब्रायन को लॉस एंजिल्स में होने वाली एक स्ट्रीट रेस (दौड़) में शामिल करवा देता है; विजेता अमेरिका मेक्सिको सीमा के बीच हेरोइन की तस्करी करने वाली टीम का अंतिम ड्राइवर बनेगा; ब्रायन जब्त गाड़ियों में से एक संशोधित निसान स्काईलाइन जीटी-आर आर34 को चुनता है और डॉम अपनी 1970 संशोधित शेवरोले शेविल एसएस का इस्तेमाल करता है। डॉम भी इस रेस में भाग लेने के लिए पहुँचता है। रेस के दौरान दो ड्राइवरों की मृत्यु हो जाती है। डॉम ब्रायन की कार को टक्कर मार देता है जिससे ब्रायन की कार का संतुलन बिगड़ जाता है और डॉम रेस जीत जाता है। ब्रायन एक एफबीआई एजेंट के रूप में अपनी शक्ति का उपयोग करके एक अन्य ड्राइवर ड्वाइट म्यूएलर को गिरफ्तार कर लेता है और टीम में उसकी जगह ले लेता है।
अगले दिन टीम ब्रागा के एक आदमी फीनिक्स (गेब्रियल मीकर) से मिलती है। डॉम को यह पता चलता है कि लेटी की हत्या फीनिक्स ने ही की है। वे बचने के लिए भूमिगत सुरंगों के रास्ते गाड़ी चलाकर सीमा पार जाते हैं। ब्रायन को पूर्व जानकारी थी कि हेरोइन पहुँचाने के बाद ब्रागा ड्राइवरों को मारने का आदेश दे देता था (ब्रायन डॉम को स्वतंत्र छोड़ने के बदले ब्रागा को पकड़ने की योजना के तहत लेटी को गुप्त रूप से दल में घुसाने में सफल हो गया, लेकिन फिर लेटी की हत्या कर दी गयी) और एक तनावपूर्ण गतिरोध के बाद डॉम ब्रागा के आदमियों का ध्यान बंटाने के लिए अपनी कार को दुर्घटनाग्रस्त कर देता है और ब्रायन एक हमर गाड़ी को अपने कब्जे में ले लेता है जिसमे ६० मिलियन अमरीकी डॉलर कीमत की हेरोइन पड़ी हुई है। वे हेरोइन को पुलिस के एक परिसर में छुपा देते हैं जहां ब्रायन एक संशोधित सुबारू Wrx Sti को चुनता है। अगले दिन, ब्रायन अपने वरिष्ठ अधिकारियों से कहता है कि वह ब्रागा को एक जाल में फंसा सकता है और हेरोइन के बदले पैसा देने के लिए उसे खुद आने को मजबूर कर देगा ताकि पुलिस उसे पकड़ सके. लेकिन वह डॉम को माफ़ी दिए जाने के बाद ही ऐसा करेगा. हालांकि, मिलने के स्थान पर खुद को ब्रागा कहने वाला व्यक्ति बहुरुपिया निकला और कैम्पोस (असली ब्रागा) बचकर मेक्सिको भाग गया।
ब्रायन और डॉम ब्रागा को पकड़ने के लिए अकेले ही मैक्सिको पहुंच जाते हैं। वह उन्हें एक चर्च में मिलता है और वे उसे गिरफ्तार कर लेते हैं। जब ब्रागा के गुर्गे उसे बचाने के लिए आते हैं, ब्रायन और डॉम भूमिगत सुरंगों का इस्तेमाल करके अमेरिका वापस आने लगते हैं। ब्रागा के कुछ आदमी मारे जाते हैं और फीनिक्स द्वारा सुरंग के अंत में ब्रायन का रास्ता रोके जाने के कारण उसकी (ब्रायन) कार दुर्घटनाग्रस्त हो जाती है और वह घायल हो जाता है। इससे पहले की फीनिक्स ब्रायन को मारे, डॉम (जो विस्फोट से बच निकला था और अपनी गाड़ी बदलकर एक 73 शेवरोले कामारो गाड़ी में आया था) आता है और फीनिक्स को मार देता है। जब पुलिस और हेलीकाप्टर अमेरिका की तरफ वाले दुर्घटना स्थल पर आना शुरू होते हैं तब ब्रायन डॉम से निकल भागने के लिए कहता है। डॉम कहता है कि वह भागते-भागते थक चुका है। ब्रायन द्वारा क्षमादान का अनुरोध किये जाने के बावजूद जज डॉम को 25 वर्षीय उम्र कैद की सजा सुना देते हैं। फिल्म के अंतिम दृश्य में डॉम जेल की एक बस में बैठता है जो उसे लोम्पोक जेल ले जायेगी. बस जब सड़क पर जा रही होती है, टेगो तथा डॉन उमर (जिन्होंने डोमिनिकन गणराज्य में चोरियों में उसकी सहायता की थी) के साथ मीया और ब्रायन अपनी गाड़ियों में बैठकर उसे बचाने के लिए आते हैं।
निर्माण
फिल्म की कारों का निर्माण दक्षिणी कैलिफोर्निया की सैन फरनांडो वैली में किया गया था। फिल्म के लिए लगभग 240 कारों को बनाया गया था। हालांकि, ये नकली गाड़ियां (प्रतिकृतियां) वास्तविक गाड़ियों के मानकों से मेल नहीं खाती थीं। उदाहरण के लिए, हॉट रॉड मैगज़ीन के डेविड फ्रीबर्गर द्वारा निर्मित 1973 शेवरोले कामारो एफ-बॉम्ब की नकल में 3-स्पीड ऑटोमेटिक ट्रांसमिशन वाला 300 एचपी क्रेट वी8 इंजन शामिल था, जबकि वास्तविक कार में 5-स्पीड ट्रांसमिशन वाला ट्विन-टर्बो, 1500 एचपी इंजन लगा हुआ था। इसके अलावा, मूल फिल्म में इस्तेमाल होने वाली डॉज चार्जर 426 हेमी आर'टी 1970 में निर्मित थी, जबकि इस फिल्म में इस्तेमाल होने वाली कार 1969 में निर्मित डॉज चार्जर आर/टी 426 हेमी थी जिसके सामने के ग्रिल में थोड़ा संशोधन कर दिया गया था ताकि यह 1970 की कार लगे; मूल 1970 डॉज चार्जर को मरम्मत के लिए पूरी तरह टुकड़े-टुकड़े कर दिया गया था। इसमें प्रयुक्त निसान स्काईलाइन जीटी-आर आर34 एक 1,000 हॉर्स पावर वाली गाड़ी थी जो जापान की सीधी सडकों पर 240 मिल प्रति घंटा से भी अधिक की रफ़्तार से दौड़ने में सक्षम थी। निर्माता दल के लिए इस कार को बना पाना मुश्किल था इसलिए उन्होंने शूटिंग के लिए इसकी नकली गाड़ियों तथा स्काईलाइन जीटी-टी के अन्य मॉडलों का प्रयोग किया।
संगीत
फास्ट एंड फ्यूरियस का संगीत ब्रायन टाइलर द्वारा दिया गया है जिन्होंने इसे 20th सेंचुरी फॉक्स के न्यूमैन स्कोरिंग स्टेज पर हॉलीवुड स्टूडियो सिंफनी के साथ रिकॉर्ड किया। 78 से अधिक संगीत मिनटों वाले इस संगीत एल्बम को सीडी पर वारेज साराबांदे रिकार्डस द्वारा जारी किया गया।
फिल्म के ट्रेलर में 'डज इट औफेंड यू, येह?' के गाने "वी आर रॉकस्टार्स" तथा सोल्जा बॉय टेल 'एम के "क्रैंक दैट" गाने के ट्राविस बार्कर द्वारा रीमिक्स किये गए एक संस्करण को दिखाया गया है।
आधिकारिक साउंडट्रेक को 31 मार्च 2009 को स्टार ट्रेक पर जारी किया गया। साउंडट्रेक के प्रथम एकल गाने का शीर्षक "ब्लैंको" था जिसे पिटबुल ने गाया है, इसमें फैरेल विलियम्स को दिखाया गया है और दी नेप्च्यून्स इसका निर्माता है। इस साउंडट्रेक के प्रथम प्रोमो सिंगल का शीर्षक था "क्रैंक दैट (ट्राविस बार्कर रॉक रीमिक्स)" जिसे सोल्जा बॉय द्वारा गाया गया है और ट्राविस बार्कर को दिखाया गया है। इस एल्बम का दूसरा गाना है "क्रेज़ी" जिसे पिटबुल द्वारा गाया गया है और लिल जॉन को दिखाया गया है। इस गाने को पिटबुल के आगामी एल्बम में भी शामिल किया गया है। एल्बम का तीसरा और अंतिम गाना है "बैड गर्ल्स" जिसे रॉबिन थिके ने गाया है। साउंडट्रेक में बुस्ता राइम्स द्वारा गाये गए गीत "जी-स्ट्रो" को भी रखा जायेगा, जिसमे फैरेल विलियम्स को दिखाया गया है और यह दी नेप्च्यून्स द्वारा निर्मित है। यह गाना बुस्ता राइम्स के एल्बम बैक ऑन माई बी.एस. का एक बचा हुआ गाना है। अमेज़न ने इस इस एल्बम को 5 में से 3.5 का औसत स्कोर देते हुए इसे एक स्पैनिश-थीम्ड रैप साउंडट्रेक कहा है जिसके अधिकांश गाने औसत दर्जे के ही हैं। इंटरस्कोप तथा स्टार ट्रेक रिकॉर्ड्स ने "क्रैंक दैट" गाने के बिना ही फिल्म के साउंडट्रेक को जारी किया था।
क्लब के एक दृश्य के बैकग्राउंड में फिल्माए गए गाने "राइड" (जिसे एल्बम से निकाल दिया गया था) को भी दिखाया गया है; इसे केर्विन्स जोसेफ तथा ट्राविस बेकर द्वारा लिखा और इंडिगी एवेन्यू म्यूजिक पब्लिशिंग (ASCAP), इंडिगी म्यूजिक के सौजन्य से, द्वारा प्रकाशित किया गया था।
रिलीज़
यह फिल्म संयुक्त राज्य अमेरिका में 3 अप्रैल 2009 को रिलीज़ की गई। इसे मूल रूप से 12 जून 2009 को रिलीज किया जाना था, लेकिन तिथि को घटाकर 3 अप्रैल 2009 कर दिया गया। यह प्रथम मोशन-इन्हान्स्ड फिल्म थी जिसमे डी-बॉक्स मोशन फीडबैक तकनीक का प्रयोग किया गया और केवल कुछ चुनिंदा थियेटरों में ही दिखाया गया।
आलोचनात्मक अभिग्रहण
फास्ट एंड फ्यूरियस को पेशेवर आलोचकों से मिश्रित समीक्षाएँ प्राप्त हुई हैं। रॉटेन टोमेटोज वेबसाइट पर एकत्रित 166 समीक्षाओं के आधार पर इस फिल्म को 28% रेटिंग और मेटाक्रिटिक पर 27 समीक्षाओं के आधार पर 45% रेटिंग प्रदान की गयी।
पिछली फिल्मों को सकारात्मक समीक्षाएं प्रदान करने वाले रोजर एबर्ट ने इस फिल्म के लिए प्रतिकूल टिप्पणियां दी हैं: "मैं फिल्म की कला की प्रशंसा करता हूँ लेकिन यह फिल्म मुझे कतई पसंद नहीं आई. वीडियो गेम्स में परिवर्तित की जा चुकी श्रृंखला की तीन पिछली फिल्मों के बाद, हमें एक चौथी फिल्म की क्या आवश्यकता है? ओह. मैंने अभी-अभी अपने प्रश्न का जवाब स्वयं ही दे दिया."
बॉक्स ऑफिस
अपनी रिलीज के पहले दिन फिल्म ने 30.5 मिलियन डॉलर की कमाई की और वीकेंड (सप्ताहांत) में 70,950,500 डॉलर की कमाई के साथ शीर्ष पर रही; यह कमाई टोक्यो ड्रिफ्ट द्वारा घरेलू बाजार में अपने पूरे प्रदर्शन के दौरान होने वाली कमाई से भी ज्यादा है। इस फिल्म का प्रथम वीकेंड 2009 का छठा सबसे बड़ा वीकेंड साबित हुआ जो फिल्म जगत के अधिकांश जानकारों की उम्मीद से दुगना था। अप्रैल के महीने में अपने प्रथम वीकेंड, तथा कार आधारित किसी भी फिल्म द्वारा सर्वाधिक कमाई करने का रिकॉर्ड भी इसी के पास है, इसके पहले यह रिकॉर्ड 60.1 मिलियन की कमाई के साथ कार्स के पास था। फास्ट एंड फ्यूरियस के पास वसंत में रिलीज फिल्मों के सबसे बड़े प्रथम वीकेंड का रिकॉर्ड भी था, जिसे बाद में टिम बर्टन की एलिस इन वंडरलैंड ने तोड़ दिया. अपने प्रथम वीकेंड में इसने दुनिया भर में 102.6 मिलियन डॉलर की कमाई की है जिसमे से 7.2 मिलियन डॉलर यूके से, 8.6 मिलियन डॉलर रूस से, 6 मिलियन डॉलर फ़्रांस से और 3 मिलियन डॉलर जर्मनी से आये. 19 जुलाई 2009 तक घरेलू बाजार में 155,064,265 मिलियन डॉलर और पूरी दुनिया में 359,264,265 मिलियन डॉलर की कमाई के साथ यह इस फ्रेंचाइज़ की सबसे सफल फिल्म बन गयी है और कार आधारित फिल्मों की श्रेणी में दूसरे नंबर पर है, पहला स्थान कार्स का है।
होम वीडियो
फास्ट एंड फ्यूरियस को को 28 जुलाई 2009 को डीवीडी और ब्लू-रे पर रिलीज़ किया गया। डीवीडी एक दो-डिस्क वाला सेट है जिसमें शामिल हैं:
सीक्वेल (अगली कड़ी)
4 फ़रवरी 2010 यूनिवर्सल द्वारा पुष्टि की गई विन डीजल और पॉल वॉकर फास्ट एंड फ्यूरियस के फास्ट फाइव नामक सीक्वेल में फिर से काम करेंगे. जस्टिन लिन पुनः इसका निर्देशन करेंगे जबकि इसकी कहानी को क्रिस मॉर्गन द्वारा लिखा जायेगा, जिसमें डॉम टोरेटो तथा ब्रायन ओ'कॉनर को साथ मिलकर कानून से बचते हुए दिखाया जायेगा. 2010 के उत्तरार्ध में इसका निर्माण किया जाना था ताकि जून 2011 में इसको रिलीज किया जा सके.
मार्च 2010 में निर्माता नील एच. मोरिट्ज़ ने एक साक्षात्कार में बताया कि फास्ट फाइव को उस वर्ष गर्मियों में ब्राजील, प्यूर्टो रिको, लॉस एंजिल्स तथा एटलांटा में फिल्माया जाना है। उन्होंने यह भी कहा कि श्रृंखला छठी कड़ी को भी विकसित किया जा रहा है लेकिन दोनों फिल्मों को एक के बाद एक नहीं फिल्माया जायेगा.
इस फिल्म में शामिल रैपर लूडाक्रिस ने अपने ट्विटर पेज के माध्यम से पुष्टि की कि शुरुआती शूटिंग मंगलवार, 9 नवम्बर को समाप्त हो चुकी है।
कुक द्वीपसमूह महिला क्रिकेट टीम
कुक आइलैंड्स ने विश्व ट्वेंटी 20 के लिए 2012 आईसीसी पूर्वी एशिया-प्रशांत क्षेत्रीय क्वालीफायर में अपना अंतरराष्ट्रीय पदार्पण किया, लेकिन हर मैच हार गया, अंतिम स्थान पर रहा। उन्होंने 2014 के संस्करण में थोड़ा सुधार किया, एक मैच जीतकर (वानुअतु के खिलाफ) और पांच टीमों में से चौथे स्थान पर रहे। उनका अगला प्रमुख टूर्नामेंट पोर्ट मोरेस्बी में 2015 के प्रशांत खेलों में महिलाओं की घटना है।
अप्रैल 2018 में, आईसीसी ने अपने सभी सदस्यों को पूर्ण महिला ट्वेंटी 20 अंतर्राष्ट्रीय (मटी20आई) का दर्जा दिया। इसलिए, 1 जुलाई 2018 से कुक आइलैंड्स महिलाओं और एक अन्य अंतरराष्ट्रीय पक्ष के बीच खेले गए सभी ट्वेंटी 20 मैच पूर्ण मटी20आई हैं।
इंडियाज मोस्ट वांटेड
इंडियाज मोस्ट वांटेड एक आगामी बॉलीवुड एक्शन थ्रिलर फिल्म है जिसे राजकुमार गुप्ता द्वारा निर्देशित अर्जुन कपूर अभिनीत है। यह फिल्म एक गुप्त मिशन में एक आतंकवादी को ट्रैक करने और गोलियों के बिना उसे गिरफ्तार करने के बारे में है। यह हमारे समाज के वीरों को श्रद्धांजलि देता है। अगस्त 2013 में भारत-नेपाल सीमा के पास संगठन इण्डियन मुजाहिदीन के आतंकवादी यासीन भटकल (जिसे भारत का ओसामा भी कहा जाता है) की गिरफ्तारी से प्रेरित है।  फिल्म की मुख्य फोटोग्राफी मई 2018 में शुरू हुई और नवंबर 2018 में लिपटी रही। फिल्म 24 मई 2019 को रिलीज़ होने वाली है।
निर्माण
मई 2018 में फिल्म की घोषणा की गई थी। रेड की सफलता के बाद, गुप्ता ने पुष्टि की कि वह दो पटकथाओं पर काम कर रहे थे। उनमें से एक जासूसी अपराध थ्रिलर है। मुख्य भूमिका के लिए अर्जुन कपूर ही एकमात्र विकल्प थे।
फिल्मांकन
फिल्म की प्रधान फोटोग्राफी मई 2018 में शुरू हुई। इंडियाज मोस्ट वांटेड की शूटिंग बिहार के कई स्थानों जैसे गोलघर, काली घाट (NIT घाट), कारगिल चौक (गांधी मैदान के पास) और बहादुरपुर हाउसिंग कॉलोनी में हुई। फिल्म के कुछ हिस्सों की शूटिंग नेपाल में हुई थी। प्रधान फोटोग्राफी नवंबर 2018 में समाप्त हो गई।
कैप्टन अमेरिका : द फर्स्ट अवेंजर
कैप्टन अमेरिका : द फर्स्ट एवेन्जर (अंग्रेजी; Captain America : The First Avenger) वर्ष 2011 की अमरिकी सुपरहीरो फिल्म है जो मार्वेल काॅमिक्स के कल्पित नायक कैप्टन अमेरिका पर आधारित है जिसे बतौर निर्माता मार्वल स्टुडियोज एवं बतौर वितरक पारामाउन्ट पिक्चर्स ने पेशकश किया है। [a] [[मार्वल सिनेमेटिक युनिवर्सल श्रंखला का यह पांचवॉं संस्करण है। फिल्म निर्दशन में जाॅय जाॅन्सटन और पटकथा लेखक के लेप में क्रिस्टोफर मार्कस तथा स्टीफन मैक्फीली ने कमान संभाली है तथा पात्र-भूमिकाओं के लिए क्रिस इवांस, टॉमी ली जोन्स, ह्यूगो वीविंग, हेली ऐटवेल, सेबेस्टियन स्टेन, डाॅमिनिक कूपर, नील मैकडाॅनोफ, ड्रेक ल्युक और स्टेन्ले टुसी ने अभिनय किया है। फिल्म की घटना द्वितीय विश्वयुद्ध काल की है, जिसमें स्टीव राॅजर्स, एक दुर्बल ब्रुकलिन युवक है जिसे उच्च वैज्ञानिक परिक्षण के बाद एक सुपर सोल्जर कैप्टन अमेरिका में तब्दील कर युद्ध के मैदान पर उतारा जाता है।
राॅजर का उद्देश्य एडाॅल्फ हिटलर के क्रुर नुमाइंदे रेड स्कल को रोकना है, जोकि शस्त्रीकरण का प्रमुख है और एक ऐसे संगठन का नेता जो दुनियाभर के सामरिक ताकतों को इकट्ठा कर टेस्सेरैक्ट[b] का प्रभुत्व जमाना चाहता है। कैप्टन अमेरिका: द फर्स्ट एवेन्जर की यह संकल्पना 1997 में बनाई गयी और आर्टिसैन एंटरटेनमेंट द्वारा इसके वितरण की समय को अनुसूचित किया। हाँलाकि, एक मुकदमेबाजी की वजह से उन्हें यह प्रोजेक्ट सितम्बर 2005 तक स्थगित करना पड़ा। 2005 में, मार्वल स्टुडियोज ने मेरिल लिंच द्वारा मिले ऋण पर यह योजना बनाई कि वे पारामाउन्ट पिक्चर्स पर पुंजी लगाकर ही फ़िल्म रिलीज कराएँगे। निर्देशक जाॅन फेव्रियु और लुईस लेटरीयर इस प्रोजेक्ट के प्रति जाॅन्सटन के 2008 में संपर्क से पूर्व निर्देशन की रूचि जताई थी।
मूल पात्रों का चयन साल 2010 के मार्च एवं जून के मध्य किया गया। फिर फिल्म कैप्टन अमेरिका: द फर्स्ट एवेन्जर का निर्माण जुन 2010 से किया गया और फिल्म लोकेशन के लिए लंदन, मैनचेस्टर, केयरवेन्ट और लीवरपुल (सभी युनाइटेड किंगडम में) और संयुक्त राष्ट्र के लाॅस एंजिल्स को चुना गया। फिल्म-प्रोड्क्शन का अंतिम कार्य, 3D वर्जन में परिवर्तित कर सम्पूर्ण हुआ। कैप्टन अमेरिका: द फर्स्ट एवेन्जर का प्रिमियर जुलाई 19, 2011 को हाॅलीवुड में किया गया और फिर जुलाई 22, 2011 में बतौर संयुक्त राष्ट्र में प्रदर्शन लगाया गया। फ़िल्म समीक्षात्मक और व्यावसायिक रूप से काफी सफल हुई, जिसने वैश्विक स्तर पर $370 करोड़ से अधिक का कारोबार किया। अक्टूबर 25, 2011 में होम मिडिया के लिए ब्लू रे डिस्क कैसेटों को वितरित किया गया। इसकी दूसरी सिक्विल कैप्टन अमेरिका : द विंटर सोल्जर अप्रैल 4, 2014 में प्रदर्शित हुई और फिर तीसरी कड़ी कैप्टन अमेरिका : सिविल वाॅर को मई 6, 2016 में रिलीज की तारीख निश्चित की गई है।
कहानी
वर्तमान के दिन, आर्कटिक की खोज में वैज्ञानिकों को बर्फ से जमी गोलाकार जैसी चीज मिलती है जो लाल, सफेद और नीले रंग का सामान एक बिना चालक के हवाईजहाज के काॅकपिट में मिलता है।
मार्च 1942 का समय, नाज़ी अफसर जाॅहेन शेमिट और उसके सिपाही जर्मन अधिकृत क्षेत्र नाॅर्वे के, टाॅन्सबर्ग के नगरीय इलाके में प्रवेश करते हुए, जहाँ वे अज्ञात शक्तियों से लैस - टेस्सेरैक्ट नामक रहस्यमय अवशेष चुराने आते है। इस दरम्यान, न्यू याॅर्क सिटी में, द्वितीय विश्वयुद्ध के लिए चल रही सैन्य बहाली में स्टीव राॅजर्स को उसकी स्वास्थ्य और शारीरिक कमजोरियों के चलते अस्वीकृत कर दिया जाता है। वहीं अपने दोस्त सार्जेन्ट. जेम्स "बकी" बार्न्स के साथ भविष्य के आधुनिक टेक्नोलॉजीयों के प्रदर्शनी देखने बाद, राॅजर्स दुबारा बहाली में भर्ती होने की कोशिश करता है। राॅजर्स की बातचीत सुनने के साथ बर्नीस भी चाहता है कि वह जंग में हिस्सा ले, और तब डाॅक्टर अब्राहम एर्स्किन बहाली के लिए राॅजर्स को इजाजत दे देते हैं। वे उसकी बहाली बेहद अलग ही रणनीतिक वैज्ञानिक परीक्षण के लिए चुनते हैं जोकि "सुपर-सोल्जर" नामक परीक्षण का हिस्सा है जो एर्स्किन, कर्नल चेस्टेर फिलिप और ब्रिटिश एजेंट पेगी कार्टर के अधीनस्थ है। हालाँकि फिलिप इस बात से एर्स्किन से शुरुआत में असहमति जताता है राॅजर्स ही इस कार्यविधि के लिए सही शख्स है लेकिन राॅजर्स को अपने प्रति बलिदान देन की दृढ़ संकल्प देखते हुए उसके साहस के कायल हो जाते हैं। परीक्षण के ईलाज से एक रात पहले, एर्स्किन एक भेद राॅजर्स को बताता है कि शेमिट भी लगभग इसी आधे-अधुरे कीमोथैरेपी उपचार से गुजरा था और नतीजतन उसे इसके बुरे परिणाम भी भुगतने पड़े।
वहीं यूरोप में, शेमिट और डाॅ. एर्निम ज़ोला उस टेस्सेरैक्ट की ऊर्जा पर नियंत्रण करना सीख लेते है, ज़ोला के ईजाद पर इसकी खत्म न होने वाले ईंधन की ताकत के बुनियाद पर वह दुनिया पर हुकूमत करने का इरादा पालने लगता है। शेमिट तब एर्स्किन के ठिकाने को ढुंढ़ता है और उसे मारने के लिए अपना क़ातिल भेजता है। इधर अमेरिका में, एर्स्किन अपना परीक्षण राॅजर्स को "सुपर-सोल्जर" में तब्दील करने की शुरुआत करते हैं, जिसमें उसके शरीर में एक स्पेशल सीरम के इंजेक्शन और "वीटा-किरणों" की डोज दी जाती है। जल्द ही इस परीक्षण से राॅजर्स लंबे कद-काठी और बलिष्ठ शरीर के साथ उभर आता है, और वहीं मौजूद एक शख्स डाॅ. एर्स्किन की जान ले लेता है, जोकि शेमिट का ही भेजा हुआ हत्यारा, हेंज़ क्रुगर रहता है। राॅजर्स उसका पीछा कर, क्रुगर को धर दबोचता है, लेकिन हत्यारा पुछताछ से मुकर जाने के लिए पहले से ही तैयार अपने पास सायनाइड कैप्सुल निगलकर जान दे देता है।
एर्स्किन की मौत के साथ उनकी ईजाद सुपर-सोल्जर का फाॅर्मुला भी चला जाता है, राॅजर्स को अमेरिकी सिनेटर ब्रैंट की ओर से राष्ट्र दौरे में युद्ध संबंधित प्रचार के लिए "कैप्टन अमेरिका" की रंग बिरंगी वर्दी मिलती है, वहीं अन्य वैज्ञानिक उसके अध्ययन के साथ दुबारा फाॅर्मुला ईजाद करने की कोशिश की जाती है। 1943 में, इटली के दौरे में अपनी सेवा में सक्रिय भूमिका निभाते हुए, राॅजर्स को बकी के दस्ते का पता चलता है जो एमआईए के साथ शामिल होकर शेमिट के खिलाफ जंग लड़ते हुए लापता है। बकी की मौत को विश्वास परे रखकर, राॅजर्स अपनी गाड़ी और इंजीनियर हाॅवर्ड स्टार्क की हवाई मदद से दुश्मनों की सीमा रेखा से पहले उतरकर इस बचाव अभियान में निकल पड़ता है। शेमिट के हाइड्रा संगठन के गढ़ में दाखिल होकर राॅजर्स, वहाँ बकी और बाकी बंधकों को आजाद कराता है। राॅजर का जल्द ही आमना-सामना शेमिट से होता है, जो अपना नकाब उतारकर, अपनी विकृत हो चुकी लाल खोपड़ी जैसी शक्ल दिखलाता है जिसकी छवि से प्रेरित वह "द रेड स्कल" के रूप में बदनाम होता है। शेमिट भाग निकलता है और राॅजर्स भी रिहा हुए सिपाहियों के साथ अपने बेस में लौटता है। राॅजर्स के दल में शामिल बकी, डम डम डुगैन, गैब जोन्स, जिम मोरितटा, जेम्स मोंटगोमरी फैल्सवर्थ और जैक़्युस डेर्निर के साथ हाइड्रा के अन्य ठिकानों पर हमले की योजना बनाते हैं। स्टार्क अपने आधुनिक उपकरणों के साथ राॅजर्स को लैस करते हैं, खासकर एक गोलाकार कवच जो वाइब्रेनियम, नामक एक दुर्लभ तथा अभेध धातु की बनी होती है। राॅजर्स और उसकी टीम हाइड्रा के कई ऑपरेशन को नेस्तनाबूद कर डालते हैं। फिर टीम जल्द ही ट्रेन पर सवार ज़ोला पर हमला करती है। राॅजर्स और जोन्स तब ज़ोला को पकड़ने में सफल रहती है, लेकिन इस मकसद में ट्रेन से बर्नीस बर्फिली घाटीयों में गिरक मारा जाता है। [c] ज़ोला से वह सभी जानकारियाँ उगलवाकर, वे हाइड्रा के दुर्ग को खोजकर निर्णायक धावा डालते हैं, राॅजर्स की अगुवाई में वे शेमिट के हमले को रोकते हैं जोकि अपने विध्वंसक हथियारों के जरिए अमेरिकी शहरों और दुनिया के बाकी बड़े शहरों पर व्यापक विनाश मचाने की फिराक़ में हैं। विमान द्वारा शेमिट को भाग निकलते देख राॅजर्स उसके टेक ऑफ से पहले चढ़ाई कर उसपे कब्जा जमा लेता है। पर इस आगामी लड़ाई से पहले ही, टेस्सेरैक्ट का वह कंटेनर तबाह हो जाता है। शेमिट खुले हाथों से उस टेस्सेरैक्ट को थाम लेता है, जिसकी तेज प्रस्फुटित रोशनी में वह घुल जाता है। टेस्सेरैक्ट के फर्श पर गिरते ही, विमान आग से जलती हुई धरती पर गिरने लगती है। विमान को हथियार समेत बिना धमाके के सुरक्षित उतारने को कोई विकल्प नज़र नहीं आने पर, राॅजर्स उसे आर्कटिक में क्रैश करवा डालता है। अंतिम खोजबीन में स्टार्क को समुद्री तल से वह टेस्सेरैक्ट बरामद होता है लेकिन राॅजर्स और उस विमान को खोजने की नाकामी से उसे मृत मान लिया जाता है।
राॅजर्स जागने खुद को 1940 के दशक की शैलीवाले अस्पताल में पाता है। जहाँ मौजूद एनाक्रोनिस्टिक रेडियो पर चल रही ब्रोडकास्टिंग में खासी खराबी समझ आने पर, वह बाहर भाग निकलता है और खुद को वर्तमान के टाइम-स्क़्वेर में खड़ा पाता है, जहाँ शिल्ड के निदेशक निक फ्युरी उसे सूचित कराते हैं कि उन्हें वह तकरीबन 70 सालों की नींद से जागने बाद देख रहा है।
प्यार का सागर
प्यार का सागर 1961 में बनी हिन्दी भाषा की फिल्म है। इसकी मुख्य भूमिकाओं में मीना कुमारी, राजेन्द्र कुमार और मदन पुरी ने अभिनय किया। फिल्म देवेन्द्र गोयल द्वारा निर्देशित है और इसका संगीत रवि ने दिया है।
संक्षेप
अपने माता-पिता के निधन के बाद बॉम्बे स्थित बिशन चंद गुप्ता (मदन पुरी) ने अपने छोटे भाई किशन (राजेन्द्र कुमार) को पाला। वह अहमदाबाद में उसकी शिक्षा की व्यवस्था करता है। जब किशन महाबलेश्वर में छुट्टियां मना रहा होता है, जिस बस में वे यात्रा कर रहा होता है वह एक तूफान के कारण टूट जाती है और यात्री घायल हो जाते हैं। किशन सह यात्री राधा (मीना कुमारी) की सहायता के लिए आता है और अंततः दोनों एक-दूसरे के प्यार में पड़ जाते हैं। चूँकि राधा का जन्मदिन उस महीने की 20 तारीख को है, इसलिए किशन राधा के लिए भगवान कृष्ण और देवी राधा की मूर्ति खरीदता है, जो उनके प्यार का प्रतीक है।
इसके बाद उसकी बुआ ने उसे बताया कि राधा की शादी हो चुकी है। हैरान और तबाह हो चुका किशन सीढ़ियों से नीचे गिर जाता है, घायल हो जाता है और अपनी दृष्टि खो देता है। वह पुन: भाग जाता है और अपने भाई के साथ रहने के लिए वापस बॉम्बे चला जाता है, जो अब रानी नामक एक महिला से शादी कर लेता है। किशन को नहीं पता कि रानी कोई और नहीं बल्कि राधा ही है, जो किशन को अपना असली नाम बताने से इनकार कर रही है। देखिए क्या होता है जब बिशन राधा को किशन की आँख की सर्जरी कराने के लिए कहता है। क्या राधा उसे मना लेगी, और यदि वह अपनी दृष्टि पुन: प्राप्त कर लेगा, तो दोनों एक ही छत के नीचे कैसे रहेंगे?
गौड़ अंचल
प्राचीन काल तथा मध्यकाल में गौड़ एक प्रदेश था जो बंगाल (बंगदेश) में स्थित था।
स्थिति एवं विस्तार
स्कंदपुराण माहेश्वर+वैष्णवखण्डके अनुसार गौड़देश की स्थिति वंगदेश से लेकर भुवनेश (भुवनेश्वर,/उत्कल /(उड़ीसा?) तक थी-: "वंगदेशं समारभ्य भुवनेशांतग: शिवे, गौड़ देश: समाख्यात: सर्वविद्या विशारद:।" पद्मपुराण (189- 2) में गौड़ नरेश नरसिंह का नाम आया है। अभिलेखों में गौड़ देश का सर्वप्रथम उल्लेख 553 ई. के हराहा अभिलेख में है जिसमें ईश्वर वर्मन मौखरी की गौड़देश पर विजय का उल्लेख है। बाणभट्ट ने गौड़नरेश शशांक का वर्णन किया है जिसने हषवर्धन के ज्येष्ठ भ्राता राज्यवर्धन का वध किया था। माधाईनगर के ताम्रपट्ट लेख से सूचित होता है कि गौड़नरेश लक्ष्मणसेन का कलिंग तक प्रभुत्व था।
गौड़ देश के नाम पर संस्कृत काव्य की परुषावृत्ति का नाम ही गौड़ी पड़ गया था। कायस्थों आदि की कई जातियाँ आज भी गौड़ कहलाती है। कुछ विद्वानों का मत है कि गुड़ के व्यापार का केंद्र होने के कारण ही इस प्रदेश का नाम गौड़ हो गया था।
गौड़ नगरी
गौड़ (आधुनिक नाम) या 'लक्ष्मणावती' (प्राचीन नाम) या 'लखनौती' (मध्यकालीन नाम) पश्चिम बंगाल के मालदा जिला में स्थित एक पुराना नगर है। यह हिंदू राजसत्ता के उत्कर्षकाल में संस्कृत विद्या के केंद्र के रूप में विख्यात थी और महाकवि जयदेव, कविवर गोवर्धनाचार्य तथा धोयी, व्याकरणचार्य उमापतिघर और शब्दकोशकार हलायुध इन सभी विद्वानों का संबंध इस प्रसिद्ध नगरी से था। इसके खंडहर बंगाल के मालदा नामक नगर से 10 मील दक्षिण पश्चिम की ओर स्थित हैं।
पनसल्ला गाँव, छौराही (बेगूसराय)
पनसल्ला छौराही, बेगूसराय, बिहार स्थित एक गाँव है।
कोट्टिगेहार
कोट्टिगेहार (Kottigehara) भारत के कर्नाटक राज्य के चिकमगलूर ज़िले में स्थित एक गाँव है। यह पश्चिमी घाट में चारमाड़ी के घाट में पहाड़ पर स्थित एक रमणीय स्थान है। राष्ट्रीय राजमार्ग ७३ यहाँ से गुज़रता है।
कमालपुर गाँव, छिबरामऊ (कन्नौज)
कमालपुर छिबरामऊ, कन्नौज, उत्तर प्रदेश स्थित एक गाँव है।
हिर्देपुर
हिर्देपुर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
मॆट्लपल्लि (कृष्णा)
मॆट्लपल्लि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
रिखोली, गैरसैण तहसील
रिखोली, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
भारतीय क्रिकेट टीम का न्यूज़ीलैंड दौरा 2008-09
भारतीय क्रिकेट टीम ने 25 फरवरी से 7 अप्रैल 2009 तक न्यूजीलैंड का दौरा किया, जिसमें पांच साल में पहली बार न्यूज़ीलैंड के साथ टेस्ट मैच की श्रृंखला खेलती है। इस दौरे में तीन टेस्ट, पांच  वनडे और दो  टी20ई शामिल थे। न्यूजीलैंड ने  टी20ई दोनों जीती। भारत ने वनडे श्रृंखला 3-1 से जीती और  टेस्ट श्रृंखला 1-0 से जीती।
परनपुरा गाँव, छौराही (बेगूसराय)
परनपुरा छौराही, बेगूसराय, बिहार स्थित एक गाँव है।
कुर्मा, पिथौरागढ (सदर) तहसील
कुर्मा, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
रग्गा
रग्गामफिन संगीत, जिसे आमतौर पर रग्गा के रूप में संक्षिप्त किया जाता है, डांसहॉल और रेगे संगीत का एक मूल है। वाद्ययंत्र में मुख्य रूप से इलेक्ट्रॉनिक संगीत शामिल होता है। हिप हॉप के समान, नमूना अक्सर रग्गामफिन संगीत में एक प्रमुख भूमिका निभाता है।
1985 में कैसियो एमटी-40 सिंथेसाइज़र पर किंग जैमी द्वारा निर्मित वेन स्मिथ के "अंडर एमआई स्लेंग टेंग" को आमतौर पर सेमिनल रग्गा गाने के रूप में मान्यता दी जाती है। "स्लेंग टेंग" ने जेमी की लोकप्रियता को काफी बढ़ा दिया, और अन्य निर्माताओं ने दर्जनों अलग-अलग गायक कलाकारों के साथ रिद्म के अपने संस्करणों को जल्दी से जारी किया।
रग्गा को अब मुख्य रूप से डांसहॉल रेगी के लिए एक पर्याय के रूप में इस्तेमाल किया जाता है या रिद्म के शीर्ष पर गायन करने या गाने के बजाए डेहज चैटिंग के साथ डांसहॉल का वर्णन करने के लिए किया जाता है।
गौरव शर्मा (लेखक)
गौरव शर्मा (अंग्रेज़ी: Gaurav Sharma) (जन्म: 4 मार्च 1992) एक भारतीय लेखक हैं जो अपनी अर्ध आत्मकथा उपन्यास गॉन आर द डेज के लिए जाने जाते हैं।    इस उपन्यास से पहले गौरव पत्रकारिता और जनसंचार के विषयो पर तीन पाठ्यपुस्तके लिख चुके हैं।
जीवन और शिक्षा
गौरव का बचपन सीतामढ़ी में अपने दादा-दादी से साथ बीता जहा पर उन्होंने एन एस डी ए वी पब्लिक स्कूल से से पढाई की। साल 2014 में उन्होंने दिल्ली के गुरु गोबिंद सिंह इंद्रप्रस्थ विश्वविद्यालय से पत्रकारिता एवं जान संचार में स्नातक किया। 2016 में गौरव ने लंगारा कॉलेज से बिज़नेस में पोस्ट डिग्री डिप्लोमा प्राप्त किया। गौरव अभी कनाडा में रहते हैं।
करियर
साल 2011 में उन्होंने 19 वर्ष की उम्र में अपनी पहली पाठ्यपुस्तक, डिज़ाइन एंड ग्राफ़िक्स रीडीफाइंड लिखी। 2013 में फोटोग्राफी रीडीफाइंड लिखी। उनकी किताब डेवेलपमेंट एंड कम्युनिकेशन मोर्फोसिस वर्ष 2014 में अभिज्ञान प्रकाश के द्वारा नई दिल्ली विश्व पुस्तक मेले में विमोचित हुई। नेशनल इंसटीरुते ऑफ़ मॉस कम्युनिकेशन एंड जर्नलिज्म, अहमदाबाद ने इनकी इस किताब को औपचारिक रूप से अपने पुस्तकालय में शामिल कर लिया है।
वर्ष 2016 में गौरव ने गॉन अरे द डेज लिखी। किताब एक अर्ध आत्मकथा उपन्यास है जो भारत के पुस्तक बाजार और मीडिया में खासी चर्चा का विषय बानी। गौरव मीडियम और यूथ की आवाज़ के ब्लॉगर भी हैं।
लिंगुआ फ़्रांका नोवा
लिंगुआ फ़्रांका नोवा (Lingua Franca Nova / नई लोकभाषा) एक कृत्रिम क्रियोल भाषा है, जिसे १९९८ में सी. जॉर्ज बुरी नामक एक अमेरिकी मनोविज्ञान के प्रोफेसर ने निर्मित किया था। भाषा रोमांस भाषाओं (फ्रांसीसी, इतालवी, स्पेनी, पुर्तगाली, कातालानी) पर आधारित है। २००७ में इसे बोलने वालों की कुल संख्या लगभग १८० है।
वर्णमाला और उच्चारण
यह भाषा रोमन लिपि में लिखी जाती है जिसमें २२ अक्षर हैं।
भावनदेसर
भावनदेसर भारत देश के राजस्थान राज्य में चूरू जिले की रतनगढ़ तहसील में है। यह रतनगढ़ के संगम चौराहे से जाने वाली सड़क पर स्तिथ है। भावनदेसर ग्राम पंचायत का मुख्य गांव है।
स्थानीय निकाय
भारतीय पंचायतीराज अधिनियम के अनुसार यहां सरकार की स्थानीय इकाई ग्राम पंचायत है।
सरपंच : भागीरथ प्रसाद
सरपंच निर्वाचन : प्रत्यक्ष जनता द्वारा
उपसरपंच निर्वाचन : अप्रत्यक्ष (वार्ड पंच द्वारा)
अन्य पद : वार्ड पंच
वार्ड पंच चुनाव : प्रत्यक्ष जनता द्वारा
धर्म और मंदिर
भावनदेसर के सभी निवासी प्राचीन भारतीय सनातन धर्म (हिन्दू) धर्म में मान्यता रखते हैं। यहां रहने वाले लोग धे तरवाल जाट, ब्राह्मण, सुथार, नायक, मेघवाल तथा लोहार है। यहां के प्रमुख मंदिर -
चूरू जिले मे खो खो के लिए प्रसिद्ध गांव । बालाजी स्टेडियम आर्मी ग्राउंड भावनदेसर ।
सड़क मार्ग
भावनदेसर में परिवहन का मुख्य मार्ग सड़क मार्ग है। भावनदेसर से जाने वाली कुछ सड़कें -
रेलवे स्टेशन
भावनदेसर गांव से 1.5 किलोमीटर दूर से बीकानेर - रतनगढ़ रेलमार्ग गुजरता है तथा भावनदेसर के नजदीकी रेलवे स्टेशन निम्न है -
बाहरी कड़ियाँ
[बीकानेर विश्वविद्यालय
स्वामिनाथन गुरुमूर्ति
एस॰ गुरुमूर्ति या स्वामिनाथन गुरुमूर्तिएक खोजी पत्रकार और चार्टर्ड एकाउंटेंट हैं। पढ़ाई से चार्टर्ड अकाउंटेंट गुरुमूर्ति इंडियन एक्सप्रेस के मालिक रामानाथ गोयनका के सलाहकार रह चुके हैं। गोयनका 72 साल के हुआ करते थे और गुरुमूर्ति 27 साल के। गोयनका ने ही गुरुमूर्ति को धीरूभाई अंबानी की तेज तरक्की की पड़ताल करने के काम में लगाया था। गुरुमूर्ति इस काम में बहुत कामयाब रहे और रिलायंस को असलियत उजागर होने से कई परेशानियों का सामना करना पड़ा था। गुरुमूर्ति का चरित्र मणिरत्नम की फिल्म गुरु में भी पत्रकार श्याम के रूप में सामने आता है। गुरु में गुरुमूर्ति की भूमिका को अभिनेता माधवन ने निभाया है।
बोफोर्स मामले में गुरुमूर्ति
बोफोर्स के मामले में भी गुरुमूर्ति की खोजी पत्रकारिता जासूसी के उच्चतम स्तर पर पहुंच गई थी। उन्होंने भारत सरकार की नाक में दम कर दिया और परिणाम स्वरूप जेल भी गए।
गुरुमूर्ति आज हमारे बीच एक ऐसे पत्रकार के रूप में हैं, जिन्हें आदर्श माना जा सकता है। हालांकि पत्रकार उन्हें चार्टर्ड अकाउंटेंट ज्यादा मानते हैं, जबकि चार्टर्ड अकाउंटेंट उन्हें पत्रकार के रूप में देखते हैं। स्वदेशी जागरण मंच के एक संयोजक और एक शुद्ध भारतीय चिंतक के रूप में गुरुमूर्ति आदर के प्रतीक हैं। गुरुमूर्ति एक चिंतक के रूप में दूसरों को सहज ही यह अहसास कराते हैं कि भारतीय होना अपने आप में एक उपलçब्ध है और भारतीय संस्कृति व परिवार व्यवस्था का कोई सानी नहीं है।
शाह अहमद नूरानी
शाह अहमद नूरानी (१९२६, अहमद नूरानी सिद्दीकी - २००३) पाकिस्तान के धार्मिक और राजनीतिक क्षेत्र में एक सक्रिय व्यक्ति थे।
शिक्षा
उन्होंने आठ साल की उम्र में पूरा कुरआन मजीद कंठस्थ कर लिया था। नेशनल अरबी कॉलेज से स्नातक करने के बाद इलाहाबाद विश्वविद्यालय से फ़ाज़िल अरबी और दारुल उलूम अरबी से दर्स के योग्य के।
जमीअत उलमा पाकिस्तान
1948 में अल्लामा अहमद सईद काज़मी ने जमीयत उलेमा पाकिस्तान के नाम से पार्टी बनाई और 1970 में मौलाना नूरानी ने जब पहली बार चुनाव में भाग लिया तो जमीअत में शामिल हुए तब जमीअत प्रमुख ख्वाजा कमरुद्दीन सयालवी थे। 1970 में जमीअते उलेमा पाकिस्तान के टिकट पर कराची से सदस्य राष्ट्रीय विधानसभा चुने गए। ज़ुल्फ़िकार अली भुट्टो के सामने उन्होंने प्रधानमंत्री पद के चुनाव में भाग लिया। सन् १९७२ में नूरानी जमीअत उलमा पाकिस्तान के प्रमुख बने और जीवन पर्यंत प्रमुख रहे। आप दो बार विधायक और दो बार पार्षद चुने गए।
आंदोलन निज़ामे मुस्तफ़ा
नूरानी को सन् १९७७ ई. में टेहरीक निज़ाम मुस्तफ़ा के मंच पर काम करने के कारण जेल जाना पड़ा।
मृत्यु
दिल का दौरा पड़ने से इस्लामाबाद में 16 शव्वाल 1424 हिजरी 11 दिसम्बर 2003 को उनका निधन हुआ
जनाज़ा
उनकी नमाज़े जनाज़ा उनके बेटे अनस नूरानी ने पढ़ाई
मज़ार
कराची में हज़रत अब्दुल्लाह शाह गाजी के मज़ार परिसर में उन्हें दफ़्न किया गया
इंदिरा गांधी कृषि विश्वविद्यालय
इंदिरा गांधी कृषि विश्वविद्यालय छत्तीसगढ़ रायपुर में स्थित कृषि विश्वविद्यालय है। इसकी स्थापना २० जनवरी १९८७ को हुई थी।
मुडिगेरे
मुडिगेरे (Mudigere) भारत के कर्नाटक राज्य के चिकमगलूर ज़िले में स्थित एक नगर है। राष्ट्रीय राजमार्ग ७३ यहाँ से गुज़रता है।
छोटन नगला
छोटन नगला फ़र्रूख़ाबाद जिले के अन्तर्गत है।
रिचर्ड पिशेल
रिचर्ड पिशेल (Richard Pischel ; 18 जनवरी 1849 - 26 दिसम्बर 1908) जर्मनी के भारतविद थे। उनकी पुस्तक 'Grammatik der Prakrit-Sprachen' (प्राकृत भाषाओं का इतिहास) बहुत प्रसिद्ध है। श्री हेमचन्द जोशी ने इसका हिन्दी अनुवाद किया है।
फ़िजी महिला क्रिकेट टीम
फिजी महिला राष्ट्रीय क्रिकेट टीम वह टीम है जो अंतरराष्ट्रीय महिला क्रिकेट मैचों में फिजी देश का प्रतिनिधित्व करती है। फ़िजी 1965 से अंतर्राष्ट्रीय क्रिकेट परिषद (आईसीसी) का एक सहयोगी सदस्य रहा है, हालाँकि देश में टीम के खेल का इतिहास 19वीं शताब्दी के अंत का है।
रोमारियो शेफर्ड
रोमारियो शेफर्ड ( गडरिया) (जन्म 26 नवंबर 1994) एक गुयाना के क्रिकेटर हैं, जिन्होंने वेस्ट इंडियन घरेलू क्रिकेट में गुयाना के राष्ट्रीय पक्ष के लिए खेला है। उन्होंने नवंबर 2019 में वेस्टइंडीज क्रिकेट टीम के लिए अंतरराष्ट्रीय क्रिकेट में पदार्पण किया।
करनौली गाँव, छिबरामऊ (कन्नौज)
करनौली छिबरामऊ, कन्नौज, उत्तर प्रदेश स्थित एक गाँव है।
सुताड़िया
सुताड़िया फ़र्रूख़ाबाद जिले के अन्तर्गत है।
रिठोला, गैरसैण तहसील
रिठोला, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
हस्तिमल्ल
हस्तिमल्ल संस्कृत जैन नाटककार थे जो विक्रान्तकौरव, मैथिलीकल्याण , अंजना पवनंजय , उदयनराज , भरतराज , अजुर्नराज , मेघेश्वर , आदि पुराण , श्रीपुराण और सुभद्रा नाटिका के रचनाकार थे।